
SILLAMÄE  LINNAVALITSUS

Riigi Tugiteenuste Keskus
Lõkke 4
Tallinn 10142
e-post info@rtk.ee
AVALDUS
Teatame, et Sillamäe Linnavalitsus loobub projekti nr 2021-2027.6.01.23-0087 „Sillamäe Muusikakooli ning Noorte- ja Huvikeskus Ulei hoone rekonstrueerimine“ toetusest ja projekti elluviimisest.
Projekti ettevalmistamise käigus on lõpetatud projekteerimine, saadud vajalikud kooskõlastused ning läbi viidud ehitushange „Majakovski tn 7 hoone rekonstrueerimine“ (viitenumber 309921). Hankemenetluse tulemusel selgus ehitustööde tegelik maksumus, mis osutus oluliselt kõrgemaks projekti ettevalmistamisel kavandatud maksumusest. Esitatud ainus pakkumus ületas eeldatavat maksumust enam kui 2,7 miljoni euro võrra.
Sillamäe Linnavalitsus pöördus Riigi Tugiteenuste Keskuse poole palvega kaaluda projekti täiendavat rahastamist, kuna tegemist on täielikult ettevalmistatud ja meetme eesmärkidele vastava investeeringuga. RTK teavitas, et meetme tingimuste kohaselt puudub võimalus projekti toetussummat suurendada ning täiendavat rahastust ei ole võimalik eraldada ka teistest meetmetest.
Kuna olemasoleva toetuse ning Sillamäe linna eelarveliste vahendite arvelt ei ole võimalik katta ehitushanke tulemusena selgunud tegelikke ehituskulusid, puudub linnal võimalus projekti kavandatud mahus ellu viia.
Eeltoodust tulenevalt loobub Sillamäe Linnavalitsus projekti nr 2021-2027.6.01.23-0087 „Sillamäe Muusikakooli ning Noorte- ja Huvikeskus Ulei hoone rekonstrueerimine“ elluviimisest ning palub tühistada taotluse rahuldamise otsus.

